Nufa-d d akken timucuha d tid yesɛan azal meqqren deg tmetti n teqbayli, mazal llan yemdanen itt-id-iḥekkun i tarwa-nsen, imi s yis-sent id-ttemlal tassa d way turew, tesselmad iberdan n ttrebga, tesseḥbibir ɣef yidles, tettɛawan agrud ad yissin tutlayt-is, ad yissin amezruy-is, ad yefhem inecayen* it-iceɣben, ad yelmed amenzay* i ɣef tbed tudert n yal amdan, n yal agraw, akken ara yegzu d akken tewɛer tmuḥqranit ur ilaq ara ad itɛeddi ɣef umdan-nniḍen acku ad d-yas wass ad d-tezzi fell-as. Akken llant tmucuha yesselmaden d akken ddunit ur tt-nettaṭaf ara s wudem isehlen, imi ur yeshil ara i llufan ad yumɣur srid.